ფრანგული ინსტიტუტის პრეზენტაცია
2012-11-20 10:01 (Asia/Dubai)
20 ნოემბერს, 17:00 საათზე, ილიას სახელმწიფო უნივერსიტეტის 101 – ე აუდიტორიაში (ი. ჭავჭავაძის გამზ. 32) ფრანკოფონ თუ ზოგადად საფრანგეთში სწავლით დაინტერესებულ პირთათვის გაიმართება ფრანგული ინსტიტუტის პრეზენტაცია.
აღნიშნული პრეზენტაციის ფარგლებში პუბლიკას მიაწვდიან დაწვრილებით ინფორმაციას საფრანგეთში სწავლის გაგრძელების შესაძლებლობებზე, სხვადასხვა სპეციალობის სტუდენტთათვის საფრანგეთის მთავრობის სტიპენდიებსა და საზაფხულო პროგრამებზე. აღსანიშნავია, რომ ფრანგული ინსტიტუტი კოორდინირებას უწევს სასწავლო და სტაჟირების პროგრამებს მედიცინის დარგის სპეციალისტებისათვის (DFMS, DFMSA).

საერთაშორისო ფორუმი პოსტსაბჭოთა დრამატურგია
2012-11-20 10:47
25-27 ნოემბერს, ილიას სახელმწიფო უნივერსიტეტის თანამედროვე ქართული თეატრის კვლევის ცენტრის ინიციატივით გაიმართება დრამატურგთა და თეატრის კრიტიკოსთა პირველი საერთაშორისო ფორუმი „პოსტსაბჭოთა დრამატურგია-აქცენტები ცენზურის გარეშე დარჩენილ სივრცეში“.
საერთაშორისო ფორუმზე თბილისში შეიკრიბებიან თეატრის ახალგაზრდა კრიტიკოსები პოსტსაბჭოთა სივრციდან: აზერბაიჯანიდან, სომხეთიდან, ლიტვიდან, ბელოსურისიიდან, რუსეთიდან, უკრაინიდან და საქართველოდან, რომლებიც წარმოადგენენ მოხსენებებს საკუთარ ქვეყნებში მიმდინარე შემოქმედებით პროცესებზე თეატრსა და ეროვნულ დრამატურგიაში საბჭოთა კავშირის დაშლიდან დღემდე.
პლენარული სესიების გარდა საერთაშორისო ფორუმის ფარგლებში გაიმართება გამოცემის „პოსტსაბჭოთა დრამატურგია“ პრეზენტაცია, დრამატურგ რეზო კლდიაშვილის წიგნის პრეზენტაცია, კრებულში შესული პიესების თეატრალიზებული კითხვა.
საბჭოთა კავშირის დაშლის შემდეგ დრამატურგები და თეატრის კრიტიკოსები პოსტსაბჭოთა სივრციდან პირველად ამ საერთაშორისო ფორუმზე შეიკრიბებიან და ერთობლივად იმსჯელებენ შემოქმედებით პრობლემებზე და იმ ტენდენციებზე, რასაც ადგილი აქვს თითოეული ქვეყნის თეატრსა და უახლეს დრამატურგიაში.

წიგნის პრეზენტაცია „ლიგამუსში“
2012-11-20 22:05
26 ნოემბერს, 18.00 საათზე, წიგნის მაღაზია „ლიგამუსში“ (ჭავჭავაძის 32) გაიმართება წიგნის – „რეზო კლდიაშვილი“ პრეზენტაცია.
წიგნი, რომელიც თანამედროვე ქართული თეატრის კვლევის ცენტრმა მოამზადა (რედაქტორ-შემდგენელია თეატრმცოდნე ლაშა ჩხარტიშვილი), ეძღვნება ცნობილი ქართველი დრამატურგს რეზო კლდიაშვილს.
წიგნი გვამცნობს მწერლის პირად და შემოქმედებით ბიოგრაფიას თარიღებში. მასში თავმოყრილია ამონარიდები მისი პიესების შესახებ დაწერილი რეცენზიებიდან. ესენია: „საპოვნელა“, „იადონას თეატრი“, „შორაპნელი ქალბატონები“, „როსტომ მანველიძე“, „მარტოობის ბინადარი“, „პილონი“, „ზარატუსტრას ჟამი“.
წიგნს თან ერთვის რეზო კლდიაშვილის შემოქმედების სრული ბიბლიოგრაფიული მონაცემები: მის მიერ შექმნილი ნაწარმოებების, მისი თარგმანებისა და მასზე დაწერილი რეცენზიების ნუსხა.
წიგნი ფართოდ არის ილუსტრირებული იური მეჩითოვის, გურამ წიბახაშვილის, გიორგი მამედოვის ფოტოებით.
წიგნს წარმოადგენს თავად დრამატურგი, რომელიც მოგვითხრობს მის მიერ განვლილ გზაზე, მის ურთიერთობაზე სოფიკო ჭიაურელთან (მის ორ პიესაში მსახიობი მთავარ როლებს ასრულებდა) და წარმოადგენს ეპიზოდებს მისი პიესების მიხედვით დადგმული სპექტაკლებიდან.
გამოცემა მომზადდა ილიას სახელმწიფო უნივერსიტეტის თანამედროვე ქართული თეატრის კვლევის ცენტრის „პოსტსაბჭოთა ქართული დრამატურგიის კვლევის“ პროგრამის ფარგლებში.
წიგნის ელექტრონული ვერსია შეგიძლიათ იხილოთ პარლამენტის ეროვნული ბიბლიოთეკის ვებ გვერდზე:
http://dspace.nplg.gov.ge/bitstream/1234/3940/1/book-gamocemistvis-internetistvis.pdf

„პოსტსაბჭოთა დრამატურგია“ ილიაუნის თეატრში
2012-11-20 22:30
27 ნოემბერს, 11:00 საათზე, ილიაუნის თეატრში (ჭავჭავაძის გამზ.32) შედგება ილიას სახელმწიფო უნივერსიტეტის თანამედროვე ქართული თეატრის კვლევის ცენტრის მიერ გამოცემული პიესების და წერილების კრებულის „პოსტსაბჭოთა დარამატურგია“ პრეზენტაცია და კრებულში შესული პიესების „თეატრალიზებული კითხვები“
600 გვერდიანი გამოცემა „პოსტსაბჭოთა ქვეყნების დრამატურგია – აქცენტები ცენზურის გარეშე დარჩენილ სივრცეში“ წარმოადგენს პოსტსაბჭოთა ქვეყნების დრამატურგიაში მიმდინარე შემოქმედებითი პროცესების ანალიზს საბჭოთა კავშირის დაშლიდან დღემდე. კრებული იმითაც არის აღსანიშნავი, რომ ის მომზადებულია ქართულ და ინგლისურ ენებზე, რაც ზრდის მის დანიშნულებას და რეალიზაციის არეალს.
კრებულში ფართოდ არის წარმოდგენილი თანამედროვე ქართული დრამატურგიის ტენდენციების ანალიზი საკუთრივ დრამატურგიასთან ერთად.
ეს არის ოცწლიანი პერიოდის კომპლექსურად გააზრების პირველი მცდელობა ინფორმაციული ვაკუუმის ამოვსების მიზნით. ამ უმნიშვნელოვანესი, აქტუალური და პრობლემატური საკითხის კვლევაში ქართველებთან ერთად ჩართული იყვნენ უცხოელი თეატრის კრიტიკოსები და დრამატურგები ლიტვიდან, ბელორუსიიდან, უკრაინიდან, რუსეთიდან, სომხეთიდან და აზერბაიჯანიდან, რომლებმაც წარმოადგინეს „ახალი დროის“ ავტორები და შეეცადნენ გაეანალიზებინათ თეატრსა და დრამატურგიაში მიმდინარე შემოქმედებითი პროცესები საკუთარი ქვეყნის მაგალითზე.
გამოცემა კარგი საჩუქარია არა მხოლოდ ამ საკითხებით დაინტერესებული მკვლევრებისთვის, არამედ ქართველი და უცხოელი რეჟისორებისთვის, რომლებიც ხშირად უჩივიან თანამედროვე პიესების თარგმანების ნაკლებობას.
გამოცემა განხორციელდა ილიას სახელმწიფო უნივერსიტეტის, თანამედროვე დრამატურგიისა და პროფესიული თეატრალური ლიტერატურის მთარგმნელობითი და კვლევითი ცენტრის, ილიაუნის თეატრის მხარდაჭერით.
პოსტსაბჭოთა ქვეყნების დრამატურგიის კრებულში დაბეჭდილია ახალი თაობის ცნობილი დრამატურგების დიანა ბალიკოს, ნინა ბელენიცკაიას, ნედა ნეჟდანას, ისმაილ იმანოვის, ნათელა ოსმანლის, ვლადიმერ სნეგურჩენკოს, იულიუს კელერასის, ელჩინის, კარინე ხოდოკიანის, ლაშა ბუღაძის, რეზო კლდიაშვილის, ნიკუშა ანთაძის და ოთარ ქათამაძის პიესები.
გამოცემის შემდეგ ილიაუნის თეატრში გაიმართება პიესების „თეატრალიზებული კითხვა“, რომელიც მოამზადეს ახალგაზრდა რეჟისორებმა ირაკლი გოგიამ, პაატა ციკოლიამ, ნინი ჩაკვეტაძემ, გიორგი ჩხაიძემ, გიორგი ლომთაძემ და სხვებმა. „თეატრალიზებულ კითხვებში“ ილიას სახელმწიფო უნვიერსიტეტის სამსახიობო სპეციალობის სტუდენტები მონაწილეოებენ.
საერთაშორისო ფორუმის სრული პროგრამა შეგიძლიათ იხილოთ აქ>>

არი როლანდის ჯაზ-კვარტეტის ვორქშოფი ილიაუნიში
2012-11-21 10:15
28 ნოემბერს, ილიას სახელმწიფო უნივერსიტეტის მუსიკის ცენტრის სტუდენტებთან ვორქშოფს გამართავს ცნობილი არი როლანდის ჯაზ-კვარტეტი ნიუ-იორკიდან.
კვარტეტის მუსიკა შთაგონებულია ჯაზის უდიდესი ოსტატების – ლუი არმსტრონგის, დიუკ ელინგტონისა და დიზი გილესპის მიერ, ხოლო დაკვრა კვარტეტის წევრებმა ნიუ-იორკის ჯაზის ცოცხალი ლეგენდებიდან ისწავლეს. კვარტეტის რეპერტუარში შედის როგორც სიმღერები ჯაზის ოქროს ხანიდან (1930-50 წწ), ისე საკუთარი კომპოზიციები, რომლებმაც საერთაშორისო ჯაზ-პრესის საყოველთაო აღიარება მოიპოვეს.
გარდა მეტად დატვირთული საკონცერტო ცხოვრებისა, ისინი ხელმძღვანელობენ ჯაზის საერთაშორისო პროგრამებს, რომელთაც ერთად მოჰყავს მსოფლიოს სხვადასხვა ქვეყნის ახალგაზრდა ჯაზ-მუსიკოსები. როგორც აშშ სახელმწიფო დეპარტამენტის კულტურულ წარმომადგენლებს, კვარტეტს 88 ტური აქვს ჩატარებული მსოფლიოს 40 ქვეყანაში.
ვორქშოფი წიგნის მაღაზია „ლიგამუსში“ ტარდება (14.00-17.00). დასწრება მოწვევით

,,სამართლისა და იუსტიციის რეფორმების კონსულტაცია”
2012-11-21 13:25
გერმანიის საერთაშორისო თანამშრომლობის საზოგადოების სამართლის პროგრამა ,,სამართლისა და იუსტიციის რეფორმების კონსულტაცია” სამხრეთ კავკასიაში, ელსა საქართველოსთან ერთად აცხადებს კონკურსს ერთობლივი სტუდენტური ჟურნალის მესამე გამოცემაზე და იწვევს სტუდენტებს, მონაწილეობა მიიღონ აქტუალური სამართლებრივი თემების განხილვაში.
შეხვედრა ილიას უნივერსიტეტში 2012 წლის 4 დეკემბერი 16:00 საათი, 101 აუდიტორია.

სამედიცინო დაზღვევის თანამედროვე ხედვა
2012-11-21 14:38
27 ნოემბერს, 19.00 საათზე, ილიას სახელმწიფო უნივერსიტეტში (106 აუდიტორია, G კორპუსი, გ. წერეთლის 2, ადმინისტრაციული F კორპუსის უკან, ყოფილი ენციკლოპედიის შენობა) გაიმართება ილიას სახელმწიფო უნივერსიტეტის პროფესორის, დოქტორ თენგიზ ვერულავას საჯარო ლექცია თემაზე: „სოციალური სამედიცინო დაზღვევის თანამედროვე ხედვა”.
დასწრება თავისუფალია.
შეხვედრა იმართება ილიას სახელმწიფო უნივერსიტეტის მეცნიერებისა და ხელოვნების ფაკულტეტის სამაგისტრო და სადოქტორო პროგრამის „ჯანდაცვის პოლიტიკა და მენეჯმენტი“ ეგიდით.

ეკონომიკური მდგომარეობის განვითარება
2012-11-26 11:40
ილიას სახელმწიფო უნივერსიტეტის დებატების კლუბი 27 ნოემბერს ახორციელებს პროექტს სახელწოდებით ,,საჯარო დებატი,’’ რომელიც PH-internationale–ს მიერ არის მხარდაჭერილი. სადებატო თემა –ეკონომიკური მდგომარეობის განვითარება საქართველოში. დასაფასებელია ის ფაქტი, რომ აღნიშნული პროექტი მოსწავლეებს ეკუთვნით.
მიზნის მისაღწევად 1თვის განმავლობაში სხვადასხვა ღონისძიებაა დაგეგმილი. პირველ ეტაპს წარმოადგენს ექსპერტთან შეხვედრა,სადაც მოდებატეები მიიღებენ დამატებით ინფორმაციასა და სტატისტიკურ მონაცემებს.ეს ყოველივე კი დაეხმარება მათ, კიდევ უფრო დახვეწონ თავიანთი პოზიცია აღნიშნულ თემასთან დაკავშირებით.
შეხვედრას დაესწრებიან როგორც ილიას სახელმწიფო უნივერსიტეტის დებატ-კლუბის წევრები, ასევე სალექციო კურს ,,დებატების ტექნიკის’’ სტუდენტები. ჩვენი სტუდენტები მომავალში მსაჯების ამპლუაშიც მოგვევლინებიან, ამიტომ მათთვის ცალსახად მნიშვნელოვანია ამ ექსპერტის მოხსენების მოსმენა.
შეხვედრა გაიმართება, 27 ნოემბერს, 14:00 საათზე, A 101 აუდიტორიაში.
დასწრება თავისუფალია!

ინტენსიური ზამთრის სკოლა სისხლის სამართალში
2012-11-26 12:16
2013 წლის 8 – 12 იანვარს ილიას სახელმწიფო უნივერსიტეტის სამართლის ფაკულტეტი იწყებს 5 დღიან ინტენსიურ ზამთრის სკოლას სისხლის სამართალში.
5 დღიანი ტრენინგი მოიცავს სისხლის სამართლის კოდექსის როგორც ზოგადის, ისე კერძო ნაწილში შემავალი მუხლების სიღრმისეულად განხილვას. ტრენინგს წარმართავენ სისხლის სამართლის სპეციალისტები: ქეთევან ჩომახაშვილი, ლონდა თოლორაია და ნათია მეზვრიშვილი.
ზამთრის სკოლაში მონაწილეობის მიღება შეუძლია ილიას სახელმწიფო უნივერსიტეტის სამართლის ფაკულტეტის ნებისმიერ მსურველ სტუდენტს, რომელთაც გავლილი აქვთ სისხლის სამართალი 1. პრიორიტეტი მიენიჭებათ სამართლის ფაკულტეტის მეხუთე სემესტრის სტუდენტებს.
ტრენინგზე დასასწრებად გაიარეთ რეგისტრაცია არაუგვიანეს 2012 წლის 14 დეკემბრამდე სამართლის ფაკულტეტის დეკანატში A 402 ოთახში. ზამთრის სკოლაში მონაწილე სტუდენტთათვის რეგისტრაცია უფასოა და რაოდენობა შეუზღუდავია.
დამატებითი ინფორმაციისათვის მიმართეთ სამართლის ფაკულტეტის სისხლის სამართლის მოდულის კოორდინატორს სოფიო შუბლაძეს.
საკონტაქტო ტელეფონი: 2 22 16 37;
Sopio.shubladze@iliauni.edu.ge
lawfaculty@iliauni.edu.ge
დღის წესრიგი იხ:მიმაგრებულ დოკუმენტში>>

უნიკინო 30 ნოემბერს: ”შინდლერის სია”
2012-11-26 13:20
პარასკევს, 30 ნოემბერს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება სტივენ სპილბერგის ფილმი,”შინდლერის სია” (1993). მონაწილეობენ: ლაიემ ნისონი, ბენ კინგსლი, რეიფ ფაინზი და სხვები.
დასწრება თავისუფალია.

კავკასიოლოგიის დღე ილიაუნიში
2012-11-26 15:53
28 ნოემბერს, 13:00 საათზე, G106 აუდიტორიაში (გ. წერეთლის 2) გაიმართება ღონისძიება სახელწოდებით ”კავკასიოლოგიის დღე”.
ილიას სახელმწიფო უნივერსიტეტის პროფესორები და სტუდენტები
ღონისძიებაზე განიხილავენ რამდენიმე მნიშვნელოვან საკითხს, აგრეთვე წარმოდგენილი იქნება კავკასიის ახალგაზრდათა ასოციაციის მნიშვნელობა და მიზნები (ნებისმიერ მსურველს ექნება საშუალება ჩაერთოს ასოციაციის მომდევნო აქტივობებში და იმუშაოს მისთვის სასურველ თემებზე).
გაიმართება წიგნ ”ქართულ-პოლონური ურთიერთობების” პრეზენტაცია, ასევე გაშუქდება კავკასიის რეგიონში მიმდინარე სხვადასხვა პროცესებთან და მოვლენებთან დაკავშირებული საკითხები.

საჯარო ლექცია სისხლის სამართლის მიმართულებით
2012-11-26 17:07
ილიას სახელმწიფო უნივერსიტეტი, სამართლის ფაკულტეტი გაცნობებთ, რომ 30 ნოემბერს (პარასკევს), 16:00 საათზე, A 101 აუდიტორიაში გაიმართება საჯარო ლექცია სისხლის სამართლის მიმართულებით, თემაზე “სისხლის სამართლის საქმის ანალიზი”. ლექციას კითხულობს მედეა მათიაშვილი – ამერიკის იურისტთა ასოციაციის წამყვანი (მთავარი) იურისტი.
დასწრება თავისუფალია.

საბუნებისმეტყველო ლაბორატორიის პრეზენტაცია
2012-11-26 21:43
1 დეკემბერს, 12.00 საათზე, ილიას სახელმწიფო უნივერსიტეტში ჩატარდება საბუნებისმეტყველო ლაბორატორიის პრეზენტაცია და ღია კარის დღე ზოგადსაგანმანათლებლო სკოლის ბუნებისმეტყველების, ფიზიკის, ქიმიის, ბიოლოგიის პედაგოგებისთვის.
მისამართი: გ. წერეთლის ქუჩა 1, კორპუსი G, მე-5 სართული, SALiS ლაბორატორია. (ვაკის პარკის მოპირდაპირე მხარეს, ყოფილი ენციკლოპედიის შენობა)
ილიას სახელმწიფო უნივერსიტეტში განხორციელდა TEMPUS – ის პროექტი SALiS, რომლის მიზანია სკოლებში საბუნებისმეტყველო მეცნიერებების აქტიურად სწავლების ხელშეწყობა. პროექტი განხორციელდა ევროპელი (ირლანდია, გერმანია,ბულგარეთი) და სხვა პარტნიორი ქვეყნების (საქართველო, მოლდოვა, ისრაელი) უნივერსიტეტების თანამშრომლობის საფუძველზე.
პროექტის ფარგლებში უნივერსიტეტში შეიქმნა თანამედროვე ხელსაწყოებით აღჭურვილი SALiS ლაბორატორია, რომელშიც ტარდება სალექციო კურსები უნივერსიტეტის საბუნებისმეტყველო საგნების სპეციალობის სტუდენტებისთვის. ლაბორატორია მუშაობს მასწავლებელთა პროფესიული გადამზადების მიმართულებითაც.
ილიას სახელმწიფო უნივერსიტეტის პროფესორების მიერ მომზადდა და აკრედიტაცია გაიარამა სწავლებელთა პროფესიული განვითარების საგანმანათლებლო პროგრამის შემდეგმა მოდულებმა:
– აქტიური სწავლება ბუნებისმეტყველებაში მე-7 კლასი, ინტეგრირებული კურსი (2 კრედიტი)
– აქტიური სწავლება ბუნებისმეტყველებაში, დაწყებითი საფეხური (2 კრედიტი)
– აქტიური სწავლება ფიზიკაში ზოგადსაგანმანათლებლო სკოლის საბაზო და საშუალო საფეხურზე (2 კრედიტი)
– აქტიური სწავლება ქიმიაში ზოგადსაგანმანათლებლო სკოლის საბაზო და საშუალო საფეხურზე (2 კრედიტი)
– აქტიური სწავლება ბიოლოგიაში ზოგადსაგანმანათლებლო სკოლის საბაზო და საშუალო საფეხურზე (2 კრედიტი)
პრეზენტაციაზე წარმოდგენილი იქნება ძირითადი პრიორიტეტები, რასაც ეფუძნება ეს ხუთი მოდული, სტუმრები გაეცნობიან ლაბორატორიის მუშაობას და ხელსაწყოებს.

სპექტაკლი ზამთრის სიზმარი
2012-11-27 17:00
28 ნოემბერს, 12:00 საათზე, ილიაუნის თეატრში ილიას სახელმწიფო უნივერსიტეტის წმ. გიორგის სახელობის აუტიზმის ცენტრის და ფონდი ”ღია საზოგადოებას საქართველოს” ორგანიზებით გაიმართება საახალწლო წარმოდგენა ”ზამთრის სიზმარი”.
პიესის ავტორი და დამდგმელი რეჟისორია ილიას სახელმწიფო უნივერსიტეტის სარეჟისორო ფაკულტეტის კურსდამთავრებული თიკო მუზაშვილი. სპექტაკლში მონაწილეობას იღებს აუტიზმის ცენტრის 12 სასკოლო ასაკის მოსწავლე, მათი კლასელები და ილიაუნის სამსახიობო ფაკულტეტის სტუდენტები. ღონისძიება ეძღვნება შეზღუდული შესაძლებლობების პირთა საერთაშორისო დღეს, რომელიც ყოველ წელს 3 დეკემბერს აღინიშნება.
ილიას სახელმწიფო უნივერსიტეტის წმინდა გიორგის სახელობის აუტიზმის ცენტრი 2010 წლის მაისში გაიხსნა. მისი მიზანია აუტისტური სპექტრის დარღვევის მქონეპირების საბაზისო უნარების ჩამოყალიბება და სკოლაში ინკლუზია. ცენტრი ემსახურება აუტისტური სპექტრის დარღვევის მქონე 3-დან 7 წლამდე ასაკის ბავშვებს. ცენტრში მუშაობა მიმდინარეობს გამოყენებითი ქცევის ანალიზის მეთოდის მიხედვით.

დოქტორ მერილინ რუბინის საჯარო ლექცია
2012-11-29 13:30
ორშაბათს, 3 დეკემბერს, 19:00 საათზე, ილიას სახელმწიფო უნივერსიტეტის G106 აუდიტორიაში (G კორპუსი, გ. წერეთლის ქ. 1) გაიმართება ნიუ-იორკის უნივერსიტეტის ჯონ-ჯეი კოლეჯის პროფესორის, დოქტორ მერილინ რუბინის საჯარო ლექცია თემაზე: ”The US Fiscal Cliff”.
დასწრება თავისუფალია.
მერილინ რუბინი საჯარო ადმინისტრირების სამაგისტრო პროგრამის დირექტორი და ეკონომიკისა და საჯარო ადმინისტრირების პროფესორია ნიუ-იორკის უნივერსიტეტის ჯონ ჯეის კოლეჯში. ის ასევე არის ნიუ-იორკის შტატის ეკონომიკურ მრჩეველთა საბჭოსა და ქალაქ ნიუ-იორკის ფინანსური დეპარტამენტის ქონებრივი გადასახადების მრჩეველთა საბჭოს წევრი. მისი კვლევის ძირითადი არეებია საბიუჯეტო პროცესები და ფისკალური პოლიტიკა, რომლებზეც არაერთი ნაშრომი აქვს გამოქვეყნებული პრესტიჟულ გამოცემებში მსოფლიოს მასშტაბით. განვლილი კარიერის განმავლობაში, დოქტორ რუბინს მაღალი რანგის თანამდებობები ეკავა ადგილობრივ, საშტატო და ფედერალურ სამთავრობო სტრუქტურებში, გაერთიანებული ერების ორგანიზაციაში და ნიუ-იორკისა და ნიუ-ჯერსის სატრანსპორტო ქსელებში.
შეხვედრა იმართება ილიას სახელმწიფო უნივერსიტეტისა და კოლუმბიის უნივერსიტეტის პარტნიორული შეთანხმების ფარგლებში, აღმოსავლეთ-დასავლეთის მართვის ინსტიტუტისა (EWMI) და ამერიკის შეერთებული შტატების საერთაშორისო განვითარების სააგენტოს (USAID) პროგრამის – „საჯარო პოლიტიკის, ადვოკატირებისა და სამოქალაქო საზოგადოების განვითარება საქართველოში (G-PAC)“ ეგიდით.
დამატებითი ინფორმაციისთვის მოგვმართეთ:
ტელ.: 577 720013
ელ. ფოსტა: archil.sumbadze@iliauni.edu.ge
არჩილ სუმბაძე – საჯარო ადმინისტრირების სამაგისტრო პროგრამის კოორდინატორი

სისხლის სამართლის კაზუსის ამოხსნის მეთოდები
2012-11-29 20:18
მიმდინარე წლის 6-7 დეკემბერს, 16 საათზე, A 101 აუდიტორიაში, ილიას სახელმწიფო უნივერსიტეტის სამართლის ფაკუტეტი მსურველებს სთავაზობს ორ დღიან ლექციებს თემაზე – სისხლის სამართლის კაზუსის ამოხსნის მეთოდები.
მასტერ-კლასს გაუძღვება სისხლის სამართლის სპეციალისტი ქეთევან ჩომახაშვილი.
ლექციის განმავლობაში სტუდენტები მოისმენენ როგორც თეორიულ მასალას, ასევე გააკეთებენ პრაქტიკულ სავარჯიშოებს სისხლის სამართლის კაზუსის ამოხსნასთან დაკავშირებით. ბოლოს კი განიხილავენ კაზუსის ამოხსნისას დაშვებულ ყველაზე გავრცელებულ შეცდომებს.

ილიაუნის მოყვარულ მხატვართა ნამუშევრების გამოფენა
2012-11-30 15:35
3 დეკემბერს,17:00 საათზე, ილიას სახელმწიფო უნივერსიტეტის წიგნის მაღაზია “ლიგამუსში” გაიმართება ახალგაზრდა ხელოვანთა საღამო, რომელიც მიეძღვნება უნარშეზღუდული პირების საერთაშორისო დღეს.
ღონისძიებაზე წარმოდგენილი იქნება:
ილიას სახელმწიფო უნივერსიტეტის მოყვარულ მხატვართა ნამუშევრების გამოფენა.
დავითიანთან არსებული ლიტერატურულ კლუბ “დალკის” ახალგაზრდა პოეტთა საღამო
(მუსიკალური ინსტრუმენტების თანხლებით)

დასწრება თავისუფალია!

აუტიზმის ცენტრის სპექტაკლი ”ზამთრის სიზმარი”escort bayan -
2012-11-30 16:00
შეზღუდული შესაძლებლობების პირთა საერთაშორისო დღე მთელ მსოფლიოში 3 დეკემბერს აღინიშნება. ამ დღისადმი მიძღვნილი ღონისძიება ილიას სახელმწიფო უნივერსიტეტშიც ჩატარდა. 28 ნოემბერს ილიაუნის თეატრის მაყურებლებით სავსე დარბაზში ილიას სახელმწიფო უნივერსიტეტის წმ. გიორგის სახელობის აუტიზმის ცენტრის აღსაზრდელებმა სპექტაკლი”ზამთრის სიზმარი” წარმოადგინეს. ეს დადგმა ფონდი ”ღია საზოგადოება საქართველოს” მხარდაჭერით განცხორციელდა.
სპექტაკლში აუტიზმის ცენტრის 12 სასკოლო ასაკის მოსწავლესთან ერთად მონაწილეობას იღებდნენ მათი კლასელები და ილიაუნის სამსახიობო ფაკულტეტის სტუდენტები.
პიესის ავტორი და დამდგმელი რეჟისორია ილიას სახელმწიფო უნივერსიტეტის სარეჟისორო ფაკულტეტის კურსდამთავრებული თიკო მუზაშვილი. ილიას სახელმწიფო უნივერსიტეტის წმინდა გიორგის სახელობის აუტიზმის ცენტრი 2010 წლის მაისში გაიხსნა. მისი მიზანია აუტისტური სპექტრის დარღვევის მქონე პირების საბაზისო უნარების ჩამოყალიბება და სკოლაში ინკლუზია. ცენტრი ემსახურება აუტისტური სპექტრის დარღვევის მქონე 3-დან 7 წლამდე ასაკის ბავშვებს. ცენტრში მუშაობა მიმდინარეობს გამოყენებითი ქცევის ანალიზის მეთოდით.

რეფლექსიები კარლ იუნგის „წითელ წიგნზე”
2012-12-03 11:15
8 დეკემბერს, 10:00 საათზე, ილიას სახელმწიფო უნივერსიტეტის G 106 აუდიტორიაში, გაიმართება ფილოსოფიის დოქტორის, ფსიქოანალიტიკოსისა და პედაგოგის, ჯონ ჰილის საჯარო ლექცია თემაზე: ღვთაებრივის ფსიქოლოგიური ხატი: რეფლექსიები კ. გ. იუნგის „წითელ წიგნზე“.
წითელი წიგნი, ასევე ცნობილი სახელწოდებით ,,ახალი წიგნი“ (ლათ. Liber Novus ) წარმოადგენს გამოჩენილი შვეიცარიელი ფსიქიატრის ანალიტიკური ფსიქოლოგიის ფუძემდებლის, კარლ გუსტავ იუნგის 205-გვერდიან ილუსტრირებულ ნაშრომს, რომელიც მან 1914 -1930 წლებში დაწერა. მისი გამოქვეყნება მოხერხდა მხოლოდ 2009 წელს.
ჯონ ჰილმა ხარისხი ფილოსოფიაში დუბლინისა და ამერიკის კათოლიკურ უნივერსიტეტებში მოიპოვა, აგრეთვე დაამთავრა ციურიხის კ.გ. იუნგის ინსტიტუტი. ის მოქმედი ტრენინგ-ანალიტიკოსია. ციურიხში გამოქვეყნებული აქვს ნაშრომები კულტურ მითზე, ჯეიმს ჯოისზე, ქრისტიანულ მისტიციზმზე, იუნგის ასოციაციურ ექსპერიმენტზე, სიზმრებზე და სხვ.
ჯონ ჰილი: „ამ ლექციაში შევეცდები გადმოგცეთ ფსიქოლოგიური მიდგომა იუნგის „წითელი წიგნის“ შესახებ. ლექციის საგანი ნაკლებად იქნება წიგნის ინტერპრეტაცია. უფრო მეტად ვისაუბრებ პროცესზე, რომელიც მთლიანად მოიცავს პიროვნებას, რომელიც მზადაა სააშკარაოზე გამოიტანოს ადამიანური არსებობის ის სამყარო, რომელიც ჩვენთვის უცნობი საიდუმლოს საბურველშია გახვეული.
ამგვარი მიდგომა შესაძლოა ამბივალენტური, ფრთხილი და გაურკვეველიც იყოს, მაგრამ იგი ერთგვარი ავანტურაა, ადამიანის სულში აღმოაჩინოს ღვთაებრივის მყოფობის ახალი ჰორიზონტები. ეს ფსიქოლოგიური მიდგომა, რომელიც თავის თავში ტრანსპერსონალურ ძალას მოიცავს, შესანიშნავ შეფასებას აძლევს წიგნში დაუნჯებულ ოთხ საჩუქარს. იუნგი შთამომავლობას ლამაზად გაფორმებულ ხელნაწერს უტოვებს, მას ეჭვი შეაქვს სამოთხის მარადიული კურთხევის და ჯოჯოხეთის მარადიული წყევლის ტრადიციულ გაგებაში, სულის კარნახისადმი მისეული მორჩილება ამხნევებს ადამიანებს, რათა შექმნან ტრანსცედენტულის ახალი ხატები, და ბოლოს, იგი მისაწვდომს ხდის იმ სიბრძნეს, რომელიც უზრუნველყოფს სიღრმისეულ ფსიქოლოგიაში მისი უნიკალური წვლილის საფუძვლებს.“

საქართველოს პერსპექტივები ნატოში
2012-12-03 12:38
6 დეკემბერს, 17.00 საათზე, ილიას სახელმწიფო უნივერსიტეტის წიგნის მაღაზია ”ლიგამუსში” გაიმართება შეხვედრა ექსპერტ ელენე ხოშტარიასთან და დისკუსია თემაზე ”საქართველოს პერსპექტივები ნატოში არჩევნების შემდეგ. დეკემბრის მინისტერიალი”.
დასწრება თავისუფალია.

პროექტი gsscode.ge / ‘GSS ვებ კოდექსი’ პრეზენტაცია
2012-12-03 17:36
4 დეკემბერს, სამშაბათს 17:00 საათზე, A101 აუდიტორიაში სამართლის ფაკულტეტის სტუდენტებისა და ლექტორებისთვის შპს ‘ქართული პროგრამული სისტემები’ ატარებს gsscode.ge / ‘GSS ვებ კოდექსი‘ პროექტის პრეზენტაციას.

gsscode.ge / ‘GSS ვებ კოდექსი‘ მოგცემთ საშუალებას ინტერნეტის მეშვეობით გქონდეთ შეუზღუდავი წვდომა მუდმივად განახლებად 100 000 მდე ნორმატიულ აქტზე მსოფლიოს ნებისმიერი წერტილიდან.
შედეგად, აღარ იქნება საჭირო იურიდიული ლიტერატურის შეძენა ან/და ქსეროასლების დამზადება.
gsscode.ge / ‘GSS ვებ კოდექსი‘ – ასევე მოიცავს იურიდიული ლექსიკონის და გამოწერის სერვისებს, რაც პრეზენტაციაზე დაწვრილებით იქნება განხილული.
პროექტში ჩართული სტუდენტები და ლექტორები მიიღებენ 80%-იან ფასდაკლებას ‘GSS ვებ კოდექსის’ სრულ მომსახურებაზე.

უნიკინო 7 დეკემბერს: ”ომენი”
2012-12-04 11:35
პარასკევს, 7 დეკემბერს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება რიჩარდ დონერის ფილმი, ”ომენი” (1976). მონაწილეობენ: დევის უორნერი, გრეგორი პეკი, მარტინ ბენსონი, ბილი უაითლოუ და სხვები. თარგმანი: სალომე მატკავა.

განათლების სისტემაში დაგეგმილი რეფორმები
2012-12-04 14:01
7 დეკემბერს, 19.00 საათზე, ილიას სახელმწიფო უნივერსიტეტის წიგნის მაღაზია”ლიგამუსში” „თავისუფალი დისკუსიების“ ფარგლებში გაიმართება შეხვედრა განათლების მინისტრის მოადგილე დავით ზურაბიშვილთან.
თემა: განათლების სისტემაში დაგეგმილი რეფორმები.
დასწრება თავისუფალია.
დეტალებისთვის ეწვიეთ ფეისბუქის გვერდს:
http://www.facebook.com/pages/თავისუფალი-დისკუსიები/303308563108670?ref=ts&fref=ts

მოკლემეტრაჟიანი ფილმების ჩვენება
2012-12-05 14:09
ოთხშაბათს, 5 დეკემბერს, 20:00 საათზე, კინოთეატრ “რუსთაველის” მეხუთე დარბაზში, მეცამეტე თბილისის საერთაშორისო კინოფესტივალის ფარგლებში გაიმართება 1920-30-იანი წლების მოკლემეტრაჟიანი “მუნჯი” ფილმების ჩვენება. ჩვენებაში მონაწილეობს ანსამბლი “კონსილია”, რომელიც ფილმებს მუსიკალურად გააფორმებს. ანსამბლი შედგება ილიას სახელმწიფო უნივერსიტეტის მუსიკის ცენტრისა და კონსერვატორიის სტუდენტებისგან:

რეზო კიკნაძე (კონსერვატორია და ილიას სახელმწიფო უნივერსიტეტი) – საქსაფონი, ლეპტოპი
ქუჯი დავითულიანი (ილიას სახელმწიფო უნივერსიტეტი) – ლეპტოპი
მიხეილ მირზაშვილი (ილიას სახელმწიფო უნივერსიტეტი) – ლეპტოპი
ანრი ღუდუშაური (კონსერვატორია) – კონტრაბასი (კონსერვატორია)
ალექსანდრე (ბაჩო) ხოხიაშვილი (ილიას სახელმწიფო უნივერსიტეტი)- დასარტყამი ინსტრუმენტები
ნაზი ჭავჭავაძე (ილიას სახელმწიფო უნივერსიტეტი) – ჩელო
სოსო გელოვანი (ილიას სახელმწიფო უნივერსიტეტი) – ბას გიტარა
პაატა ბერიძე (კონსერვატორია) – საყვირი

ბილეთის ფასი – 2 ლარი.

გაცვლითი პროგრამის პრეზენტაცია EMINENCE
2012-12-06 00:14
7 დეკემბერს, 16:00 საათზე, ილიას სახელმწიფო უნივერსიტეტში გაიმართება ერაზმუს მუნდუსის პროექტ EMINENCE-ის სამაგისტრო და სადოქტორო გაცვლითი პროგრმების პრეზენტაცია.
პროექტის საინფორმაციო მხარდაჭერას ახორციელებს ორგანიზაცია ”საერთაშორისო სტუდენტთა კავშირი”.
პრეზენტაცია გაიმართება G 106 აუდიტორიაში (გ. წერეთლის 2, ყოფილი ენციკლოპედიის შენობა).
დამატებითი ინფორმაციისთვის მიმართეთ ილიას სახელმწიფო უნივერსიტეტის განვითარებისა და საგარეო ურთიერთობების სამსახურს (ტელ.: 214 13 88).

დურუჯისპირა ბაზილიკის არქეოლოგიური კვლევა
2012-12-06 13:41
10 დეკემბერს, 17:00 საათზე, წიგნის მაღაზია “ლიგამუსში” (ი. ჭავჭავაძის გამზ. 32), ილიას სახელმწიფო უნივერსიტეტის საინჟინრო ფაკულტეტის პროფესორების და სტუდენტების ჯგუფი წარმოადგენს მათ მიერ ყვარლის რაიონში ახლახან აღმოჩენილი დურუჯისპირა (“დოლოჭოპის”) ბაზილიკის არქეოლოგიური კვლევა–ძიების შედეგებს. ძირითადი მომხსენებელია ექსპედიციის ხელმძღვანელი, პროფესორი ნოდარ ბახტაძე.

"პოსტ / კლასიკა" წიგნების ახალი სერიის გამოშვება
2012-12-06 17:16
ილიას სახელმწიფო უნივერსიტეტის მოდერნულობის კვლევის ინსტიტუტმა დაიწყო წიგნების ახალი სერიის გამოშვება. სერიის სახელწოდებაა “პოსტ / კლასიკა” და მის ფარგლებში ითარგმნება და გამოიცემა როგორც კლასიკური, ისე თანამედროვე მოკლე ტექსტები, რომლებმაც მნიშვნელოვანი გავლენა მოახდინეს თეორიული აზროვნების განვითარებაზე. სერიის პირველ წიგნს წარმოადგენს იმანუელ კანტისა და მიშელ ფუკოს ტექსტების თარგმანი, რომლებიც ცდილობენ, პასუხი გასცენ შეკითხვას: “რა არის განმანათლებლობა?” ამ ტექსტების მნიშვნელობა განმარტებულია გიგი თევზაძის წერილში, რომელიც წიგნის შესავალს წარმოადგენს.
პრეზენტაცია ჩატარდება პარასკევს, 7 დეკემბერს, 17.00 საათზე, წიგნის მაღაზია “ლიგამუსში”.

ამერიკელი სენატორი ილიაუნიში
2012-12-10 10:18
სამშაბათს, 11 დეკემბერს 17.00 საათზე G კორპუსის 106 აუდიტორიაში ილიას სახელმწიფო უნივერსიტეტის სტუდენტებს შეხვდება ამერიკელი სენატორი კრის სტეინეგერი. თავის გამოსვლაში ის მთავრობის გამჭვირვალეობის საკითხზე ისაუბრებს.
კანზასის სენატორი კრის სტეინეგერი უკვე მეოთხე ვადითაა არჩეული კანსაზის შტატის წარმომადგენლად კონკგრესში. სამართლებრივი კომიტეტი, სადაც ის მოღვაწეობს მუშაობს განათლების, გადასახადების, ფინანსური ინსტიტუტების და დაზღვევის კანონპროექტების სამართლებრივ საკითხებზე.
კრის სტეინეგერს აქვს მრავალწლიანი გამოცდილება ამერიკის მმართველობის როგორც ადგილობრივ, ასევე შტატის და ფედერალურ დონეზე მუშაობის.

უნიკინო 14 დეკემბერს: ”ჩვენი მამების დროშები”
2012-12-10 11:06
პარასკევს, 14 დეკემბერს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება კლინტ ისტვუდის ფილმი, “ჩვენი მამების დროშები” (2006) მონაწილეობენ: რაიან ფილიპი, ჯემი ბელი, ჯესი ბრედფორდი და სხვები.
თარგმანი: ანნა კორიფაძე.

საგანმანათლებლო პროგრამა საქართველოს სკოლებისათვის
2012-12-10 13:03
13 დეკემბერს 15.00 საათზე, წიგნის მაღაზია ”ლიგამუსში” გაიმართება ამერიკელი ეკოლოგის და გარემოსდცვითი პოლიტიკის ექსპერტის, შერი ლ. უილსონის შეხვედრა ილიაუნის სტუდენტებთან. მისი მოხსენების და შემდგომი დისკუსიის თემა იქნება ”გარემოს დაცვის სფეროში საგანმანათლებლო პროგრამა საქართველოს სკოლებისათვის: სტუდენტების სწავლების დონის ამაღლება, მდგრადობის ხელშეწყობა”. შეხვედრა ორგანიზებულია საქართველოში ამერიკის შეერთებული შტატების საელჩოს მიერ. დასწრება თავისუფალია, გათვალიწინებულია თანმიმდევრული თარგმანი.
